Diari Oficial de la Generalitat Valenciana


Sumari del DOGV 6188, del 20-01-2010 (2010/67)

RESOLUCIÓ de 23 de desembre de 2009, de la Universitat d'Alacant, per la qual es convoquen concursos d'accés a places de cossos de funcionaris docents universitaris.
---------------------------------------------------------------------------------------------------------------------------------------------------------------------

### Dades del document

Número de DOGV
:   6188

Data del DOGV
:   20-01-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/67


Data del document
:   23-12-2009

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 23 de desembre de 2009, de la Universitat d'Alacant, per la qual es convoquen concursos d'accés a places de cossos de funcionaris docents universitaris. [2010/67]
D'acord amb l'establit en l'article 144 de l'Estatut de la Universitat d'Alacant i en la base tercera de la normativa de la Universitat d'Alacant per a la regulació dels concursos d'accés als cossos docents universitaris, aquest Rectorat, fent ús de les seues competències, ha resolt:
Convocar a concurs d'accés les places que s'indiquen en l'annex I de la present resolució, d'acord amb les següents bases:
Primera. Règim jurídic
Aquest concurs d'accés es regirà per les bases d'aquesta convocatòria, per l'establit en la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril; el Reial Decret 1313/2007, de 5 d'octubre, pel qual es regula el règim dels concursos d'accés a cossos docents universitaris; l'Estatut de la Universitat d'Alacant, aprovat pel Decret 73/2004, de 7 de maig, del Consell de la Generalitat (DOGV de 18 de maig de 2004); l'Acord de Consell de Govern, de 27 de febrer de 2009, pel qual s'aprova la normativa de la Universitat d'Alacant per a la regulació dels concursos d'accés als cossos docents universitaris; i altra normativa aplicable de manera general.
Segona. Requisits dels candidats
Per a ser admesos a aquest concurs d'accés s'hauran de complir els següents requisits, el compliment dels quals ha d'estar referit a la data d'expiració del termini fixat per a la presentació de sol·licituds i mantenir-se fins al moment de la presa de possessió:
2.1. Requisits generals:
2.1.1. Els recollits en l'article 56 de la Llei 7/2007, de 12 d'abril, de l'Estatut Bàsic de l'Empleat Públic:
a) Nacionalitat. Tindre la nacionalitat espanyola, ser nacional d'algun dels estats membres de la Unió Europea o ser nacional d'un estat inclòs en l'àmbit d'aplicació dels tractats internacionals celebrats per la Unió Europea i ratificats per Espanya en els quals s'aplique la lliure circulació de treballadors.
També podran ser admesos, siga quina siga la seua nacionalitat, el cònjuge dels espanyols i dels nacionals d'altres estats membres de la Unió Europea, sempre que no estiguen separats de dret, i els seus descendents i els del seu cònjuge, sempre que no estiguen separats de dret, siguen menors de 21 anys o majors de la dita edat dependents.
b) Tenir complits 16 anys d'edat i no superar de l'edat màxima de jubilació forçosa.
c) Posseir la capacitat funcional per a l'acompliment de les tasques.
d) No haver sigut separat, per mitjà d'expedient disciplinari, del servei de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionari en el qual haguera sigut separat o inhabilitat. En el cas de ser nacional d'altre estat, no trobar-se inhabilitat o en situació equivalent ni haver sigut sotmès a sanció disciplinària o equivalent que impedisca, al seu estat, en els mateixos termes l'accés a l'ocupació pública.
L'acompliment de les places convocades quedarà sotmés a la Llei 53/1984, de 26 de desembre, i a les normes de desenvolupament, en matèria d'incompatibilitats.
2.1.2. Els aspirants que no siguen de nacionalitat espanyola hauran d'acreditar un coneixement adequat de qualsevol de les llengües oficials de la Comunitat Valenciana per a l'exercici de les seues funcions.
2.1.3 . Els aspirants que sol·liciten plaça amb perfil lingüístic valencià, hauran d'acreditar-ne el coneixement a nivell mitjà.
2.1.4. Abonar les taxes corresponents en concepte de drets d'examen.
2.2. Requisit específic:
2.2.1. Estar acreditat d'acord amb l'establit en el Reial Decret 1312/2007, de 5 d'octubre, pel qual s'estableix l'acreditació nacional per a l'accés als cossos docents universitaris.
2.2.2. Així mateix, podran presentar-se els qui pertanyen al cos docent universitari corresponent o superior i no es troben en el cas arreplegat en l'article 65.2 de la Llei Orgànica 4/2007, de 12 d'abril o estiguen habilitats conformement a l'establit en el Reial Decret 774/2002, de 26 de juliol, pel qual es regula el sistema d'habilitació nacional per a l'accés a cossos de funcionaris docents universitaris i el règim dels concursos d'accés respectius.
Tercera. Sol·licituds
3.1. Les persones que desitgen prendre part en els concursos presentaran, per cada plaça sol·licitada, la corresponent instància segellada en el termini de 20 dies hàbils a comptar des de l'endemà de publicar-se aquesta convocatòria en el Boletín Oficial del Estado, a l'oficina principal del Registre General de la Universitat o en les oficines auxiliars, situades a les secretaries de centre i a la seu d'Alacant, o bé per qualsevol dels procediments establits en l'article 38.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999 . Les sol·licituds que es presenten a través de les oficines de Correus hauran d'enviar-se en sobre obert perquè l'empleat de Correus puga estampar en cadascuna d'aquestes el segell de dates abans certificar-les i adreçar-les al campus de Sant Vicent del Raspeig, apartat 99, 03043 Alacant. Aquesta sol·licitud, que s'ajustarà al model que s'acompanya en l'annex II d'aquesta convocatòria, degudament emplenada, anirà acompanyada dels següents documents:
a) Fotocòpia del document nacional d'identitat o, en cas d'estrangers, del document que n'acredite la identitat, nacionalitat i data de naixement.
b) Fotocòpia del document que acredite estar acreditat o habilitat, d'acord amb l'establit en la base 2.2.
En cas de ser funcionari dels cossos docents universitaris, hauran de presentar un document que acredite el cos i àrea de coneixement.
c) Per a l'acreditació del requisit arreplegat en la base 2.1.2, haurà d'aportar una fotocòpia del document que acredite un coneixement adequat de qualsevol de les llengües oficials de la Comunitat Valenciana per al desenvolupament de les seues funcions. Si no en té, l'acreditació d'aquest coneixement es determinarà per la comissió en el desenvolupament de la prova contemplada en la base 8.3.
d) Els qui sol·liciten una plaça en la qual s'establisca perfil lingüístic valencià, una fotocòpia d'algun dels documents següents: certificat de capacitació docent en valencià de la Conselleria de Cultura, Educació i Esport; certificat de nivell mitjà dels cursos de valencià de la Universitat d'Alacant, o un document equivalent expedit per qualsevol altra de les universitats de l'àmbit lingüístic català, certificat de grau mitjà de la Junta Qualificadora de Coneixements de Valencià, o document equivalent expedit per la Generalitat de Catalunya o pel Govern de les Illes Balears.
e) Resguard que justifique el pagament de 24,82 euros en concepte de drets d'examen, que s'ingressaran, en efectiu o mitjançant transferència bancària, en la Caja de Ahorros del Mediterráneo (CHS 5628) d'Alacant, en el compte número 0669321240 de l'oficina 3191, DC 11, juntament amb el nom i els cognoms, caldrà indicar-hi el nombre del concurs i de la plaça.
Quarta. Protecció de les dades personals
Les dades de caràcter personal aportades pels aspirants quedaran incloses en el fitxer automatitzat de Personal d'aquesta Universitat, que es compromet a no fer-ne un ús diferent d'aquell per al qual han sigut sol·licitades, segons la Resolució de la Universitat d'Alacant, de 17 de desembre de 2002, per la qual es regula els fitxers automatitzats de dades de caràcter personal (DOGV de 15 de gener de 2003).
La Universitat d'Alacant informa així mateix, sobre la possibilitat d'exercir els drets d'accés, rectificació, cancel·lació i, si escau, d'oposició, que preveu l'article 5 de la Llei Orgànica 15/1999, de 13 de desembre, de Protecció de Dades; que han de ser exercits, per escrit, davant el gerent d'aquesta Universitat.
Cinquena. Informació i notificacions del procediment
5.1. D'acord amb el previst en l'article 59.6.b de la Llei 30/1992, de 26 novembre, modificada per la Llei 4/1999, les publicacions detallades en les bases següents substituiran la notificació personal als interessats i produiran els mateixos efectes.
5.2. En el cas d'haver-se de fer alguna notificació personal a l'interessat a la seua adreça postal, es considerarà com a vàlida la indicada en la seua instància, de manera que si en el desenvolupament del procediment s'hi produeix cap canvi, serà responsabilitat de l'interessat comunicar-lo.
5.3. La informació referent a aquesta convocatòria pot consultar-se en la pàgina web de la Universitat d'Alacant, a través de la següent adreça .
Sisena. Relació d'admesos i exclosos
6.1. Finalitzat el termini de presentació de sol·licituds, el rector de la Universitat d'Alacant dictarà una resolució que es publicarà al tauler d'anuncis de l'edifici de Rectorat i en la pàgina web del Servei de Selecció i Formació, en la qual constarà la relació provisional d'admesos i exclosos, i indicarà en aquest cas les causes d'exclusió.
Contra aquesta resolució, els interessats podran presentar una reclamació o esmena en el termini de 10 dies hàbils, comptadors des de l'endemà de la publicació.
6.2. Finalitzat aquest termini, es publicarà als mateixos llocs una resolució en la qual, a més de declarar aprovada la relació definitiva d'admesos i exclosos, indicarà el lloc, la data i l'hora de celebració de l'acte de presentació referit en la base huitena.
Contra aquesta resolució, que posa fi a la via administrativa, es podrà interposar un recurs de reposició en el termini d'un mes o, directament, un recurs contenciós administratiu en el termini de dos mesos, comptadors des de l'endemà al de la publicació de la citada resolució, conformement a l'article 46 de la Llei 29/1998, de 13 de juliol, reguladora de la Jurisdicció Contenciosa Administrativa.
6.3. Els candidats que resulten exclosos en la relació definitiva podran sol·licitar el reintegrament de les taxes per drets d'examen, mitjançant una instància dirigida al Vicerectorat de Planificació Econòmica de la Universitat d'Alacant, en la qual es farà constar, entre altres dades, les de tipus bancari on es farà efectiva la transferència.
Setena. Comissions del concurs d'accés
7.1. La composició de la comissió jutjadora corresponent a cada concurs figura en l'annex IV d'aquesta convocatòria i els currículums dels membres titulars es publicarà en la pàgina web del Servei de Selecció i Formació.
7.2. Les comissions jutjadores hauran de constituir-se en el termini màxim de tres mesos comptadors des de l'endemà de la publicació de la convocatòria del concurs d'accés i hauran d'ajustar-se pel que fa al seu funcionament a l'establit en la base sisena i següents de la normativa de desenvolupament d'aquesta Universitat.
Huitena. Desenvolupament del concurs
8.1. Acte de constitució. En aquest acte la comissió fixarà els criteris específics de valoració, que hauran d'ajustar-se als criteris bàsics establits en l'article 145.2 de l'Estatut de la Universitat d'Alacant i als criteris generals recollits en la base setena de la normativa de desenvolupament d'aquesta Universitat. Es publicaran als locals on se celebre la sessió i al tauler d'anuncis de l'edifici de Rectorat, amb antelació a l'acte de presentació.
8.2. Presentació. A l'acte de presentació, que serà públic, els concursants entregaran al president de la comissió el seu historial acadèmic, docent i investigador per quintuplicat, juntament amb un exemplar de les publicacions i documents acreditatius dels mèrits adduïts i, també per quintuplicat, el projecte docent i investigador. El curriculum vitae haurà d'ajustar-se al model que figura en l'annex III de la present convocatòria.
En aquest mateix acte, la comissió establirà:
a) L'ordre d'actuació dels aspirants en les proves mitjançant sorteig públic.
b) El calendari de les proves, que tindrà lloc en el termini màxim de 15 dies naturals comptadors des de l'endemà al de l'acte de presentació.
c) El termini fixat perquè qualsevol concursant puga examinar la documentació lliurada per la resta de concursants.
Després de l'acte de presentació, la comissió farà pública als locals on se celebre la sessió i al tauler d'anuncis de l'edifici de Rectorat una resolució amb els acords adoptats en aquesta sessió.
8.3. Prova.
Totes les proves es realitzaran en sessió pública i tindran caràcter obligatori.
Quan la plaça convocada tinga un perfil lingüístic, el desenvolupament de la prova podrà realitzar-se d'acord amb aquest perfil.
a) Els concursos d'accés a places de catedràtic d'universitat constaran d'una prova dividida en dues parts. La primera comprendrà l'exposició oral dels seus mèrits i historial acadèmic, docent i investigador, així com de les directrius fonamentals del seu projecte docent. La segona part consistirà en l'exposició oral d'un projecte d'investigació. Per al desenvolupament de cadascuna de les parts els candidats disposaran d'un temps màxim de 60 minuts. Seguidament, la comissió podrà realitzar preguntes, sol·licitar aclariments i debatre amb el concursant tots aquells aspectes que estime rellevants durant un temps màxim de dues hores.
b) Els concursos d'accés a places de professor titular d'universitat constaran d'una prova dividida en dues parts. La primera part comprendrà l'exposició oral dels seus mèrits i historial acadèmic, docent i investigador, així com del seu projecte docent i investigador. El projecte docent haurà d'incloure, en tot cas, el programa d'una o diverses assignatures de matèries bàsiques o obligatòries de plans d'estudi vigents en la Universitat d'Alacant, i haurà de fer referència expressa a la planificació i els recursos docents empleats. Per al desenvolupament d'aquesta part els candidats disposaran d'un temps màxim de 60 minuts. Seguidament, la comissió podrà realitzar preguntes, sol·licitar aclariments i debatre amb el concursant tots aquells aspectes que estime rellevants durant un temps màxim de 90 minuts.
La segona part de la prova consistirà en l'exposició oral d'un dels temes continguts en el projecte docent presentat, per al qual el candidat proporcionarà al president de la Comissió prèviament una relació de tres temes dels quals, per sorteig, en triarà un per a ser exposat. El candidat disposarà per a la realització d'aquesta prova d'un temps màxim de 60 minuts. Finalitzada l'exposició, la comissió podrà realitzar preguntes, sol·licitar aclariments i debatre amb el concursant tots aquells aspectes que estime rellevants durant un temps màxim de 90 minuts.
En ambdós casos, finalitzada la prova, la comissió o cadascun dels seus integrants, emetrà una valoració raonada sobre cada concursant, ajustada a cadascun dels criteris generals i específics de valoració establits prèviament, en la qual es valorarà l'historial acadèmic, docent i investigador, el projecte docent i investigador, així com les capacitats del candidat per a l'exposició i debat davant la comissió demostrades en la prova. A la vista dels informes, la comissió efectuarà una proposta motivada de provisió, que haurà de ser aprovada per, almenys, tres vots a favor.
Novena. Proposta de provisió i reclamacions
9.1. La comissió elevarà al rector, motivadament i amb caràcter vinculant, la proposta de provisió de la plaça, que haurà d'incloure l'avaluació de cada concursant desglossada per cadascun dels aspectes avaluats. Aquesta proposta es publicarà al tauler d'anuncis de l'edifici de Rectorat i en la pàgina web del Servei de Selecció i Formació.
9.2. El procés podrà concloure amb la proposta de la comissió de no proveir la plaça convocada.
9.3. El temps transcorregut entre la publicació de la convocatòria de concurs d'accés i la resolució d'aquest no podrà excedir de sis mesos.
9.4. Contra les propostes de les comissions dels concursos d'accés es podrà presentar una reclamació davant el rector en el termini màxim de 10 dies hàbils, comptadors des de l'endemà de la publicació al tauler d'anuncis de l'edifici de Rectorat.
9.5. Els candidats proposats per a cada plaça, en el termini màxim de 10 dies hàbils, comptadors des de l'endemà de la publicació de la proposta de provisió, hauran d'acreditar el compliment dels requisits establits en la convocatòria mitjançant la presentació de la següent documentació:
a) Fotocopia compulsada del document nacional d'identitat o document equivalent.
b) Documentació acreditativa de complir els requisits específics recollits en l'apartat 2.2 d'aquesta convocatòria.
c) Certificat mèdic oficial de no patir malaltia ni defecte físic o psíquic per a l'acompliment de les funcions corresponents a professor d'universitat.
d) Declaració jurada de no haver estat separat de l'administració de l'Estat, institucional o local, ni de les administracions de les comunitats autònomes, en virtut d'expedient disciplinari, i no trobar-se inhabilitat per a l'exercici de la funció pública. Els aspirants que no tinguen la nacionalitat espanyola hauran de presentar una declaració jurada o promesa de no estar sotmesos a sanció disciplinària o condemna penal que impedisca en el seu Estat l'accés a la funció pública.
e) Els qui tinguen la condició de funcionaris públics de carrera, estaran exempts de justificar els documents i requisits dels apartats b) i c), i hauran de presentar un certificat del ministeri o organisme de què depenguen, acreditatiu de la seua condició de funcionaris i totes aquelles circumstàncies que consten al seu full de serveis.
Deu. Nomenament i presa de possessió
10.1. Una vegada realitzat el tràmit anterior, el rector efectuarà el nomenament del candidat/s proposat/s, que es publicarà en el Boletín Oficial del Estado i en el Diari Oficial de la Comunitat Valenciana i es comunicarà als registres oportuns i a la Secretaria General del Consell de Coordinació Universitària, especificant-hi la denominació de la plaça, cos i àrea de coneixement.
10.2. Presa de possessió. En el termini màxim 20 dies, a comptar des de l'endemà de la publicació del nomenament en el Boletín Oficial del Estado, el candidat proposat haurà de prendre'n possessió.
Alacant, 23 de desembre de 2009.- El rector, p. d. (R de 21.05.08), el vicerector d'Ordenació Acadèmica i Professorat: Jesús Pradells Nadal.
ANNEX I
Concurs número: CA088.
Nombre de places: una.
Cos a què pertany la plaça: catedràtic d'universitat (DF02640).
Àrea de coneixement: Química Orgànica.
Departament: Química Orgànica.
Activitat docent: la corresponent a l'àrea de Química Orgànica.
Perfil investigador: química orgànica.
Concurs número: CA089.
Nombre de places: una.
Cos a què pertany la plaça: catedràtic d'universitat (DF02641).
Àrea de coneixement: Química Orgànica.
Departament: Química Orgànica.
Activitat docent: la corresponent a l'àrea de Química Orgànica.
Perfil investigador: química orgànica.
Concurs número: CA090.
Nombre de places: una.
Cos a què pertany la plaça: catedràtic d'universitat (DF02644).
Àrea de coneixement: Llenguatges i Sistemes Informàtics.
Departament: Llenguatges i Sistemes Informàtics.
Activitat docent: la corresponent a l'àrea de Llenguatges i Sistemes Informàtics.
Perfil investigador: magatzems de dades.
Concurs número: CA091.
Nombre de places: una.
Cos a què pertany la plaça: professor titular d'universitat (DF00088).
Àrea de coneixement: Química Orgànica.
Departament: Química Orgànica.
Activitat docent: la corresponent a l'àrea de Química Orgànica.
Perfil investigador: química orgànica.
Concurs número: CA092.
Nombre de places: una.
Cos a què pertany la plaça: professor titular d'universitat (DF02634).
Àrea de coneixement: Ciencia Política i de l'Administració.
Departament: Estudis Jurídics de l'Estat.
Activitat docent: la corresponent a l'àrea de Ciencia Política i de la Administració. Docència en valencià.
Perfil investigador: teoria i pensaments polítics. Institucions polítiques.
Concurs número: CA093.
Nombre de places: una.
Cos a què pertany la plaça: professor titular d'universitat (DF02650).
Àrea de coneixement: Filologia Alemanya.
Departament: Filologies Integrades.
Activitat docent: la corresponent a l'àrea de Filologia Alemanya.
Perfil investigador: gramàtica alemanya. Metodologia i adquisicióANNEX IV
Número de plaça: DF02640.
Categoria de la plaça: catedràtic d'universitat.
Àrea de coneixement: Química Orgànica.
Comissió titular
President: Miguel Ángel Yus Astiz, catedràtic d'universitat de la Universitat d'Alacant.
Secretària: Carmen Nájera Domingo, catedràtica d'universitat de la Universitat d'Alacant.
Vocal: Esther Lete Expósito, catedràtica d'universitat de la Universitat del País Basc.
Vocal: Miguel Ángel Miranda Alonso, catedràtic d'universitat de la Universitat Politècnica de València.
Vocal: Pedro Merino Filella, catedràtic d'universitat de la Universitat de Saragossa.
Comissió suplent
President: Francisco Foubelo García, catedràtic d'universitat de la Universitat d'Alacant.
Secretària: M.ª Belén Abarca y González, catedràtica d'universitat de la Universitat de València.
Vocal: Josep Bonjoch Sesé, catedràtic d'universitat de la Universitat de Barcelona.
Vocal: María del Carmen Carreño García, catedràtica d'universitat de la Universitat Autònoma de Madrid.
Vocal: Rosa María Ortuño Mingarro, catedràtica d'universitat de la Universitat Autònoma de Barcelona.
Número de plaça: DF02641.
Categoria de la plaça: catedràtic d'universitat.
Àrea de coneixement: Química Orgànica.
Comissió titular
Presidenta: Carmen Nájera Domingo, catedràtica d'universitat de la Universitat d'Alacant.
Secretari: Francisco Foubelo García, catedràtic d'universitat de la Universitat d'Alacant.
Vocal: Manuel Grande Benito, catedràtic d'universitat de la Universitat de Salamanca.
Vocal: María Valpuesta Fernández, catedràtica d'universitat de la Universitat de Màlaga.
Vocal: Rafael Suau Suárez, catedràtic d'universitat de la Universitat de Màlaga.
Comissió suplent
Presidenta: M.ª Luz López Rodríguez, catedràtica d'universitat de la Universitat d'Alacant.
Secretari: Miguel A. Yus Astiz, catedràtic d'universitat de la Universitat d'Alacant.
Vocal: Joaquín Plumet Ortega, catedràtic d'universitat de la Universitat Complutense de Madrid.
Vocal: Esther Domínguez Pérez, catedràtica d'universitat de la Universitat del País Basc.
Vocal: José M. Concellón Gracia, catedràtic d'universitat de la Universitat d'Oviedo.
Número de plaça: DF02644.
Categoria de la plaça: catedràtic d'universitat.
Àrea de coneixement: Llenguatges i Sistemes Informàtics.
Comissió titular
President: Manuel Palomar Sanz, catedràtic d'universitat de la Universitat d'Alacant.
Secretària: Arantxa Illarramendi Echave, catedràtica d'universitat de la Universitat del País Basc.
Vocal: José Riquelme Santos, catedràtic d'universitat de la Universitat de Sevilla.
Vocal: Pere Botella López, catedràtic d'universitat de la Universitat Politècnica de Catalunya.
Vocal: José Maria Troya Linero, catedràtic d'universitat de la Universitat de Màlaga.
Comissió suplent
Presidenta: María Alpuente Frasnedo, catedràtica d'universitat de la Universitat Politècnica València.
Secretari: José Manuel Iñesta Quereda, catedràtic d'universitat de la Universitat d'Alacant.
Vocal: Nieves Rodríguez Brisaboa, catedràtica d'universitat de la Universitat de la Corunya.
Vocal: Ambrosio Toval Álvarez, catedràtic d'universitat de la Universitat de Múrcia.
Vocal: Miguel Toro Bonilla, catedràtic d'universitat de la Universitat de Sevilla.
Número de plaça: DF00088.
Categoria de la plaça: professor titular d'universitat.
Àrea de coneixement: Química Orgànica.
Comissió titular
President: Miguel A. Yus Astiz, catedràtic d'universitat de la Universitat d'Alacant.
Secretària: Carmen Nájera Domingo, catedràtica d'universitat de la Universitat d'Alacant.
Vocal: Alejandro Fernández Barrero, professor titular d'universitat de la Universitat de Granada.
Vocal: José L. García Ruano, catedràtic d'universitat de la Universitat Autònoma de Madrid.
Vocal: Rosario Fernández Fernández, catedràtica d'universitat de la Universitat de Sevilla.
Comissió suplent
President: Francisco Foubelo García, catedràtic d'universitat de la Universitat d'Alacant.
Secretària: M.ª Cecilia Gómez Lucas, professora titular d'universitat de la Universitat d'Alacant.
Vocal: Carmen López Leonardo, professora titular d'universitat de la Universitat de Múrcia.
Vocal: Ana Estévez Braun, professora titular d'universitat de la Universitat de La Laguna.
Vocal: Fernando P. Cossío Mora, catedràtic d'universitat de la Universitat del País Basc.
Número de plaça: DF02634.
Categoria de la plaça: professor titular d'universitat.
Àrea de coneixement: Ciència Política i de l'Administració
Comissió titular
President: José Manuel Canales Aliende, Catedràtic d'universitat de la Universidad de Alicante
Secretària: Blanca Olías De Lima Gete, Catedrática de Universidad de la Universidad Complutense de Madrid
Vocal: Juan Carlos González Hernández, Catedràtic d'universitat de la Universidad de Alcalá de Henares
Vocal: Laura Román Masedo, Profesora Titular de Universidad de la Universidad da Coruña
Vocal: Antonio Natera Peral, Profesor Titular de Universidad de la Universidad Carlos III de Madrid
Comissió suplent
President: Pablo Oñate Rubalcaba, Catedràtic d'universitat de la Universidad de Valencia
Secretària: Eva Anduiza Perea, professora titular d'universitat de la Universitat Autònoma de Barcelona.
Vocal: Elena García Guitián, professora titular d'universitat de la Universitat Autònoma de Madrid.
Vocal: Esther del Campo García, catedràtica d'universitat de la Universitat Complutense de Madrid.
Vocal: Guillermo Márquez Cruz, catedràtic d'universitat de la Universitat de Santiago de Compostel'la.
Número de plaça: DF02650.
Categoria de la plaça: professor titular d'universitat.
Àrea de coneixement: Filologia Alemanya.
Comissió titular
President: Francisco Javier Orduña Pizarro, catedràtic d'universitat de la Universitat de Barcelona.
Secretària: María Rosario Martí Marco, professora titular d'universitat de la Universitat d'Alacant.
Vocal: Rafael López-Campos Bodineau, professor titular d'universitat de la Universitat de Sevilla.
Vocal: Loreto Vilar Panella, professora titular d'universitat de la Universitat de Barcelona.
Vocal: Macià Riutort i Riutort, professor titular d'universitat de la Universitat Rovira i Virgili.
Comissió suplent
Presidenta: María Luisa Siguan Boehmer, catedràtica d'universitat de la Universitat de Barcelona.
Secretària: José Antonio Calañas Continente, catedràtic d'universitat de la Universitat de València.
Vocal: Julia Möller Runge, professora titular d'universitat de la Universitat de Granada.
Vocal: Carlos Hernández Lara, professor titular d'universitat de la Universitat de Múrcia.
Vocal: Blanca Merck Navarro, professora titular d'universitat de la Universitat de Huelva.